open-index/open-wikipedia-markdown huggingface dataset:
Մոնտեվիդեո (Ռոտերդամ)

**Մոնտեվիդեո**, 43 հարկ, 139.5 մետր բարձրություն ունեցող բնակելի երկնաքեր՝ նիդերլանդական Ռոտերդամ քաղաքում՝ *Նյովե Մաաս* (*Nieuwe Maas*) գետի ափին։

## Հակիրճ տեղեկություն
Շենքի տանիքին տեղադրված է Մոնտեվիդեոյի համառոտագրություն-լոգոն՝ "M" տառը՝ հսկա չափերով, որի շնորհիվ աշտարակաձև կառույցի բարձրությունը հասել է 152.3 մետրի։ Լոգոն այնպես է նախագծված, որ նմանվի հսկա հողմացույցի։ Ճարտարապետական *Mecanoo* ֆիրմայի պատրաստած նախագծերով կառուցված աշտարակաձև շինության պաշտոնական, հանդիսավոր բացումը տեղի է ունեցել 2005 թվականի դեկտեմբերի 19-ին։ Շենքում կան 192 բնակարան, 6050 քառակուսի մետր ընդհանուր մակերեսով գրասենյակային և 1933 քառակուսի մետր մակերեսով առևտրային տարածքներ։ Շենքը, որ Մոնտեվիդեո է անվանակոչվել ի պատիվ Ուրուգվայի մայրաքաղաքի, Նիդերլանդներում իր բարձրությամբ երկրորդն է։

## Պարգևներ
2006 թվականին երկնաքերն արժանացել է International Highrise Award մրցանակի։ Շենքը պարգևատրվել է նաև Dedallo Minosse Prize մրցանակով  և երրորդ տեղն է զբաղեցրել 2005 թվականին անցկացված Emporis Skyscraper Award մրցույթի ընտրական փուլում։

## Պատկերասրահ

## Ծանոթագրություններ

## Արտաքին հղումներ

* http://www.montevideo-kopvanzuid.nl/}}
* http://skyscraperpage.com/cities/?buildingID=2591 

Կատեգորիա:2003 թվականին հիմնադրված բնակավայրեր
Կատեգորիա:Նիդերլանդների աշխարհագրություն
Կենդանաբանական այգի Ֆրիդրիխսֆելդե

Կենդանաբանական այգի **Ֆրիդրիխսֆելդե** Բեռլինում ()՝ Բեռլինի երկու կենդանաբանական այգիներից մեկն է (Բեռլինի ավելի հայտնի կենդանաբանական այգու հետ միասին)։

Այն հիմնադրվել է 1955 թվականին Արևելյան Բեռլինի տարածքում, այն բանի համար, որ հին Բեռլինի կենդանաբանական այգին գտնվում էր Արևմտյան Բեռլինում։ Կենդանաբանական այգի Ֆրիդրիխսֆելդեն,  որը անվանումը ստացել է քաղաքի նույն անուն շրջանից, զբաղեցնում է 160 հա տարածք, որը դարձնում է այն Եվրոպայի ամենախոշոր (ըստ տարածքի) կենդանաբանական այգիներից մեկը։

Համեմատության համար `Բեռլինի կենդանաբանական այգին ընդգրկում է 35 հա տարածք։ Կենդանաբանական այգին հայտնի է իր փղերի բուծման ծրագրով։

## Կենդանաբանական այգու տեսարժան վայրեր
200px|մինի|Ֆրիդրիխսֆելդեյի պալատ 
200px|մինի|Լուսանի բրոնզե արձան
200px|մինի 
200px|մինի
Կենդանաբանական այգու տարածքում  տեղակայված է Ֆրիդրիխսֆելդե պալատը (XVIII դ.) 
Կենդանաբանական այգին հայտնի է նաև նրանով, որ նրա տարածքը զարդարված է  բազմաթիվ կենդանիների քանդակներով։

## Պատկերասրահ

Berlin Tierpark Friedrichsfelde 12-2015 img24 Siberian tiger.jpg|Ամուրյան վագր
Berlin Tierpark Friedrichsfelde 12-2015 img18 Indian lion.jpg|Ասիական առյուծ
Pelikan im Tierpark.JPG| Ձկնկուլ
Striped-Hyena.JPG|Բորենի
Blntp 060326 schaufenster.jpg| Սև արջ
Tierpark 08 05 27a.jpg | Հովազ


## Վիճակագրություն

## Ծանոթագրություններ

## Արտաքին հղումներ
* 

Կատեգորիա:Գերմանիայի կենդանաբանական այգիներ
Կատեգորիա:Բեռլինի տեսարժան վայրեր
Կատեգորիա:1955 հիմնադրումներ
Լաուրա Ժուրկա

**Լաուրա Ժուրկա** (, ), ռումինացի սպորտային մարմնամարզուհի։

## Կարիերա
Լաուրա Ժուրկան ծնվել է գերմանական Մյունխեն քաղաքում 1999 թվականի սեպտեմբերի 14-ին։ Լաուրան Ռումինիայի սպորտային մարմնամարզության ազգային հավաքականի անդամ է։

2014 թվականի Եվրոպայի սպորտային մարմնամարզության մրցաշարում Ժուրկան վաստակել է երեք մեդալ։ Երկու արծաթե մեդալ վաստակում է  բացարձակ առաջնությունում և հեռացատկի համար, իսկ մեկ բրոնզ՝ թիմային առաջնության համար։

Լաուրա Ժուրկայի դեբյուտը որպես մեծահասակ կայացել է 2015 թվականի Եվրոպայի սպորտային մարմնամարզության մրցաշարում։ Բացարձակ առաջնությունում զբաղեցրել է 7-րդ հորիզոնականը։

## Ծանոթագրություններ

## Արտաքին հղումներ
* Профиль Лауры Журки  на сайте Международной федерации гимнастики
* Лаура Журка  на сайте Олимпийского комитета Румынии
* Лаура Журка  на сайте SuntemCuVoi
* 
* Լաուրա Ժուրկայի լուսանկարները

Կատեգորիա:Ռումինացի մարզիկներ
Բարնաբաշ Բեշե

**Բարնաբաշ Բեշե** (, ), հունգարացի ֆուտբոլիստ, ֆրանսիական «Հավր» ֆուտբոլային ակումբի և Հունգարիայի ազգային հավաքականի պաշտպանն է։

## Ակումբային կարիերա
Բեշեն պրոֆեսիոնալ կարիերան սկսել է հունգարական «ՄՏԿ» ակումբում։ Ակումբի հիմնական կազմում իր առաջին խաղն անցկացրել է 2011 թ․ սեպտեմբերի 7-ին, երբ թիմը գավաթային հանդիպում էր անցկացնում «Հոնվեդ» ակումբի հետ։ Հունգարիայի առաջնությունում իր առաջին խաղն անցկացրել է 2012 թ․ մայիսի 26֊ին, երբ թիմը մրցում էր «Սիգետսենտմիկլոշ» ակումբի հետ։ Ակումբի կազմում իր առաջին գոլը խփել է 2013 թ․ օգոստոսի 3-ին, երբ թիմը մրցում էր «Դիոշդյոր» ակումբի հետ։

2016 թ․ ամռանը Բեշեն տեղափոխվում է ֆրանսիական «Հավր»։

## Ազգային հավաքականի կազմում
Հունգարիայի ազգային հավաքականի կազմում իր առաջին խաղն անցկացրել է 2016 թ․ հունիսի 4-ին, երբ թիմն ընկերական հանդիպում էր անցկացնում Գերմանիայի ազգային հավաքականի հետ։

2016 թ․ Հունգարիայի հավաքականի կազմում մասնակցել է Ֆրանսիայում անցկացված Եվրոպայի առաջնությանը։ Մրցաշարում նա մասնակցում է Պորտուգալիայի ազգային հավաքականի դեմ անցկացված խաղին։

## Ծանոթագրություններ

## Հղումներ
* Բեշեն soccerway.com կայքում
* Բեշեն sports.ru կայքում

Կատեգորիա:Հավրի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Սուրբ Գրիգոր Լուսավորիչ եկեղեցի (Նովոռոսիյսկ)

**Սուրբ Գրիգոր Լուսավորիչ եկեղեցի, Նովոռոսիյսկ** քաղաքում գտնվող կրոնական կառույց ()։ Պատկանում է Մայր Աթոռ Սուրբ Էջմիածնի Հարավային Ռուսաստանի հայոց թեմին, գտնվում է Ռուսաստանի Դաշնության Կրասնոդարի երկրամասում։ Համակարգում է քաղաքում և շրջակա գյուղերում բնակվող առաքելական ռուսահայության հոգևոր կյանքը։

## Պատմություն
Սուրբ Գրիգոր Լուսավորիչ եկեղեցու շինարարությունը սկսվել է 2001 թվականին։ Կառուցվել է հավաքված նվիրատվություններով։ Տաճարի շինարարությունն ամբողջովին ավարտվել է 2008 թվականի վերջին։ Ճարտարապետական նախագծի հեղինակն է Կուբանի վաստակավոր ճարտարապետ Լևոն Արտավազդի Ավալյանը։

## Նկարագրություն
Տաճարը երեսպատված է Հայաստանից բերված վարդագույն տուֆով։ Եկեղեցու տարածքը ցանկապատվել է դեկորատիվ պարիսպով, գիշերային ժամերին տաճարը լուսավորվում է՝ շենքի ճարտարապետության առանձնահատկությունն ընդգծելու և տաճարի թեթևության տպավորություն ստեղծելու համար։ Բացի այդ, եկեղեցու տարածքում կան եկեղեցական կայքի վաճառք իրականացնող կրպակ և սանիտարական շինություններ ծխականների համար։ Տաճարի ներսի որմնանկարներն իրականացրել են Էջմիածնի գեղարվեստական արվեստանոցի նկարիչ-վերականգնողները։

### Գմբեթներ
Եկեղեցին մոտ 30 մետր բարձրության վրա ունի չորս ոսկեզօծ գմբեթ, որոնցից յուրաքանչյուրը կշռում է 100 կգ։ Ըստ տաճարի վանահայր տեր Կոմիտասի՝ եկեղեցու բոլոր տարրերը խորապես խորհրդանշական են։ Այսպես, օրինակ, խաչերով չորս ոսկեզօծ գմբեթները խորհրդանշում են քրիստոնեության չորս հոսանքները։ Իսկ եկեղեցին թռչունի թռիչքի բարձրությունից նույնպես հիշեցնում է խաչ։ Տաճարի երկու հարկերը խորհրդանշում են Քրիստոսի մարդկային և աստվածային էությունը։

Կատեգորիա:Եկեղեցիներ այբբենական կարգով
Կատեգորիա:21-րդ դարի հայկական վանքեր և եկեղեցիներ
Կատեգորիա:2008 հիմնադրումներ Ռուսաստանում
Կատեգորիա:Կրասնոդարի երկրամասի հայկական վանքեր և եկեղեցիներ
Կատեգորիա:Նովոռոսիյսկի եկեղեցիներ
Կատեգորիա:Ռուսահայ առաքելական վանքեր և եկեղեցիներ (Հարավային Ռուսաստան)
Marvel Television

**Marvel Television**, Marvel Entertainment-ի և Walt Disney Company-ի դուստր կազմակերպություն։ Արտադրանքի մեծ մասը վերաբերում է Marvel-ի կինեմատոգրաֆիական տիեզերքին և ապահովում է ֆիլմերի հաջորդականությունը։

## Պատմություն
2010 թվականի հունիսի 28-ին Marvel Entertainment-ը հայտարարեց հեռուստատեսության ստեղծման մասին, որի գործադիր փոխտնօրեն նշանակվեց Ջեֆ Լոեբը։ 2010 թվականի հոկտեմբերին հայտարարվեց, որ Marvel Television-ի առաջին՝ ABC-ի համար նախատեսված հեռուստասերիալը կլինի Հալքի մասին։ 2010 թվականի դեկտեմբերին պարզ դարձավ, որ Մելիսսա Ռոզենբերգը ABC-ի համար մշակել է «Ջեսսիկա Ջոնս» հեռուստասերիալը, որը հիմնված է Alias կոմիքսներրի շարքի վրա։ Հեռուստասերիալը պետք է լույս տեսներ 2011 թվականին։

2011 թվականին Սան-Դիեգոյում կայացած «Սան Դիեգո կոմիկ կոն»-ում Լոեբը հայտարարեց, որ  «Ջեսսիկա Ջոնս»-ից և Հալքից բացի մշակվում են նաև «Cloak and Dagger» и «Mockingbird» հեռուստասերիալները, որոնք նույնպես կլինեն ABC-ից։ 2011 թվականի հոկտեմբերին ABC studios-ը Պատժիչի սցենարը փոխանցեց Fox-ին։ 2012 թվականի ապրիլին Marvel Television-ը պայմանագիր ստորագրեց Creative Artists գործակալության հետ։ 2012 թվականի մայիսին հայտարարվեց, որ Հալքը պատրաստ չի լինի 2012-2013 թվականների եթերաշրջանի համար և կարող է ցուցադրվել 2013-2014 –ի եթերաշրջանում։ Հայտարարվեց նաև, որ ABC-ն կհեռարձակի Ջեսսիկա Ջոնս հեռուստասերիալը։

2012 թվականի հուլիսին հայտարարվեց, որ Marvel-ը կրկի բանակցում է ABC-ի հետ Մարվել կինեմատոգրաֆիկ տիեզերքի շրջանակներում շոու ստեղծելու համար,  իսկ 2012 թվականին ABC-ն սցենարիստ և ռեժիսոր Ջոս ՈՒիդոնին հանձնարարում է Ջեդ Ուիդոնոմի և Մորիսոյ Թանչերոենի հետ համատեղ գրված սցենարով պիլոտային էպիզոդ նկարահանել։ Այսպես ստեղծվեց նաև «Agents of S.H.I.E.L.D. » հեռուստասերիալը, որը ցուցադրվեց 2013 թվականի մայիսի 10-ին։ Մինչև 2013 թվականի սեպտեմբեր Marvel-ը, ոգեշնչված Marvel One-Shot-ի Փեգգի Քարտերի մասնակցությամբ  կարճամետրաժ ֆիլմով, մշակում է Գործակալ Քարթեր սերիալը։

### Հեռուստասերիալներ
Նշված բոլոր սերիալները հանդիսանում են Marvel-ի կինեմատոգրաֆիական տիեզերքինի մաս։

## Ծանոթագրություններ

## Պաշտոնական կայք
MarveL Television

Կատեգորիա:Walt Disney
Կատեգորիա:Ամերիկյան ընկերություններ
Teach For All

**Teach For All**, անկախ սոցիալական կազմակերպությունների ցանց, որը հետաքրքված է այդ կազմակերպությունների երկրներում կրթության որակի բարձրացմամբ։ Այս կազմակերպությունները աշխատանքի են ընդունում քոլեջները և համալսարանները համեմատաբար հաջող կերպով ավարտած ուսանողներին, որպեսզի նրանք երկու տարվա ընթացքում դասավանդեն սոցիալական ծանր վիճակում գտնվող ընտանիքների երեխաներին։ Կազմակերպությունը 2007 թվականին հիմնել են Վենդի Կոպը (*«Teach For America»*-ի գլխավոր տնօրենը) և Բրեդ Ուիգդորցը (*«Teach First»*-ի գլխավոր տնօրենը) ։ «Teach For All»-ի նպատակն է մեծացնել կրթություն ստանալու հնարավորության սահմանները ամբողջ աշխարհում։

## Պատմություն
«Teach For All»-ն ստեղծվել է 2007 թվականին՝ «*Teach For America*» (կրթական ոչ առևտրային կազմակերպություն ԱՄՆ-ում) և *«Teach First»*֊ի(կրթական ոչ առևտրային կազմակերպություն Մեծ Բրիտանիայում) համագործակցության հիման վրա։ «Teach For All»-ն ի սկզբանե ստեղծված է եղել որպես *«Teach For America»*-ի ծրագիր, սակայն ներկա պահին իրենից ներկայացնում է առանձին ֆինանսավորվող կազմակերպություն։ Կազմակերպության  գլխամասային գրասենյակը գտնվում է Նյու Յորքում։ Կազմակերպության տարեկան բյուջեն կազմում է 14,8 միլիոն դոլար, որը գոյանում է գլոբալ ֆոնդերից և մասնավոր անձանց բյուջեներից։

«Teach For All»-ը ներկայումս ունի 34 գործընկերային կազմակերպություն ամբողջ աշխարհում։ Ցանցի շրջանակներում «Teach For All»-ը աջակցում է ավելի քան 11 000 ուսուցիչների, ովքեր դասավանդում են շուրջ 800 000 ուսանողների։ Ցանցին միանալու հայտ են ներկայացրել սոցիալական ձեռնարկատերեր՝ 80 երկրներից։

«Teach For All»-ը ստացել է մի շարք գրանտներ և աջակցություններ գլոբալ ֆոնդերից և կորպորացիաներից։ Առաջին գործընկերը եղել է *«McKinsey & Company»*-ին, որն օգնել է ստեղծել Էքսպերիմենտալ կազմակերպություն Չիլիում։ 2009 թվականին «Teach For All»-ն ստացել է Ֆոնդ Սկոլլայից սոցիալական ձեռներեցության մրցանակ՝ տարեկան 765,000 դոլարի չափով երեքամյա նվիրատվություն։ Մրցանակը բաշխվել է կազմակերպություններին, որոնք արդեն աչքի են ընկել էական ազդեցությամբ։

2010 թվականին «Teach For All»-ը "ORACLE" կորպորացիայից ստացել է գրանտ։ Գրանտը պետք է նպաստեր ծրագրի տարածմանը նոր երկներում։ Նույն տարում *Deutsche Post DHL* և «Teach For All» կազմակերպությունները հայտարարեցին գլոբալ համագործակցության մասին, որը պետք է ապահովեր ֆինանսական աջակցության ցանցով։ Գործընկերության հիմնական նպատակն է ձեռնարկության մեծացումը Արգենտինայում, Չիլիում, Պերուում և Հնդկաստանում։ Գործընկերությունը պետք է նպաստի Իսպանիայում և Բրազիլիայում կազմակերպությունների զարգացմանը։

2015 թվականից «Teach for All» միջազգային կրթական կազմակերպության ծրագիրը գործում է նաև Հայաստանում՝ «Դասավանդիր, Հայաստան» *(*Teach for Armenia*)* ծրագրով։

## Ծանոթագրություններ

## Արտաքին հղումներ
* Teach For All 
* Teach For All huffingtonpost.com-ում

Կատեգորիա:2007 հիմնադրված կազմակերպություններ
Երկրորդ օդաչու

աջից|thumb|300px|Ինքնաթիռի հրամանատարը ձախից և երկրորդ օդաչուն աջից, 2009 թ.
**Երկրորդ օդաչու**, օդաչուի վկայականով մասնագետ ինքնաթիռում, որը կատարում է օդաչուի գործառույթ, սակայն չի հանդիսանում ինքնաթիռի հրամանատար։ Միայն վերապատրաստման համար ինքնաթիռում գտնվող օդաչուն չի համարվում երկրորդ օդաչու։

## Տերմինաբանություն
Անգլալեզու երկրներում երկրորդ օդաչուին անվանում են ։

Պետական ավիացիայում երկրորդ օդաչուի համարժեքը համարվում է «անձնակազմի հրամանատարի օգնականը» կամ «օդաչուի օգնականը»։

Ինքնաթիռի կառավարման խցում երկրորդ օդաչուն նստում է աջ նստարանին, իսկ ձախ կողմում նստում է ինքնաթիռի հրամանատարը։

## Նախապատրաստում
Ավանդաբար երկրորդ օդաչուի կարգավիճակում թռիչքները համարվում են որպես նախապատրաստում ինքնաթիռի հրամանատարի համար։ Խորհրդային տարիներին նախապատրաստման ժամկետը համարվում էր 10 տարի, իսկ ԽՍՀՄ փլուզումից հետո կադրերի պակասի պատճառով այդ ժամկետը կրճատվեց 3-4 տարի։

## Բանահյուսության մեջ
Երկրորդ օդաչուների մասին հաճախ օգտագործվող խոսքը՝ «Մեր գործը աջ է՝ չխանգարել ձախին» (ինքնաթիռի հրամանատարը սովորաբար նստում է ձախ կողմում)։

## Ծանոթագրություններ

## Գրականություն
* Գ. Վ. Կովալենկո, Վ. Վ. Սոլդատով։ Նոր մոտեցում քաղաքացիական ավիացիայի միջազգային կազմակերպության կրթական չափորոշիչներում և թռիչքային անձնակազմի արտոնագրերում։ // Թռիչք. – 2008. – №4. – Էջ. 57-60։

Կատեգորիա:Ավիացիա
Կատեգորիա:Մասնագիտություններ
Սոֆիա դքսուհի Վերմլանդացի

Նորին թագավորական մեծություն արքայադուստր Սոֆիա, (, (), վերմլանդացի դքսուհի, շվեդացի մոդել, Կարլ Ֆիլիպի կինը, գործող թագավոր Կառլ XVI Գուստաֆի և թագուհի Սիլվիի հարսը։

## Կենսագրություն
Սոֆիան ծնվել է 1984 թվականի դեկտեմբերի 6֊ին՝ Էրիկ և Մարի Հելկվիստների ընտանիքում։ Նա ունեցել է երկու հարազատ քույր։ Նրանք բոլորը մեծացել են Ավդալենում։ Պարի, կոմեդիայի և դաշնամուրի դասընթացներ է անցել։ Գիմնազիայի ավարտից հետո տեղափոխվել է Ստոկհոլմ՝ աշխատել է որպես մատուցողուհի և մոդել։ 20 տարեկանում նրա նկարը զետեղվել է  Շվեդիայում  հայտնի լրագրի՝ «Slitz»֊ի մեջ և ստացել «Միսս Slitz» տիտղոսը։ Ֆոտոմոդելի ասպարեզում ունեցած հաջողությունից հետո նրան հրավիրել են ռեալիթի֊շոու ՝ Paradise Hote֊ի էրոտիկ տարրերով, որի ավարտից հետո Սոֆյան մեկնել է բնակվելու Նյու֊Յորքում։ Այնտեղ նա յոգա է սովորել և բացել է իր սեփական յոգա֊կենտրոնը։ Ավելի ուշ նա թողարկել է յոգայի համար հագուստների իր արտադրանքը։ 2009 թվականին մինչև արքայազնի հետ հանդիպելը, նա որոշել է որպես կամավոր մեկնել Գանա, որտեղ օգնել է՝ կառուցել մանկապարտեզ։ Ապագա ամուսնու հետ ծանթոանալուց հետո, սակայն մինչև նրա հետ օրինական հարաբերություններ սկսելը, 2010 թվականին Սոֆիան դարձել է «Խաղահրապարակ» մանկական բարեգործական հիմնադրամի հիմնադիրը։

2010 թվականի ապրիլից հանդիպել է արքայազն Կարլ Ֆիլիպի հետ, իսկ 2014 թվականին հայտարարվել է նրանց նշանադրության մասին։

Ամուսնության արարողությունը տեղի է ունեցել 2015 թվականի հունիսի 13֊ին ժամը 17։00֊ին՝ Թագավորական պալատի եկեղեցում։

2015 թվականի հոկտեմբերի 15֊ին պարզ է դարձել, որ զույգն իրենց առաջնեկին սպասում է 2016 թվականին։ 2016 թվականի ապրիլի 19֊ին Դանդերյուդ հիվանդանոցում ժամը 18։25֊ին տղա է ունեցել. Ալեքսանդր Էրիկ Խուբերտուս Բերտիլ, Սյոդերմանլանդի դուքս։ Փոքրիկը կշռել է 3595 գրամ, հասակը՝ 49 սմ։

2017 թվականի մարտի 23֊ին հայտնի է դարձել, որ զույգը սպասում է երկրորդ երեխայի ծնունդին։ Հայտնվել է նաև,որ նա լույս աշխարհ է գալու 2017 թվականի սեպտեմբերին։ 2017 թվականի օգոստոսի 31֊ին, ժամը 11։24֊ին թագուհի Սոֆիան ունեցել է երկրորդ որդին՝ թագաժառանգ Գաբրիել Կառլ Վալտերին, Դալարնի դուքս։

## Պարգևներ
*Սերաֆիմի շքանշան
*Կառլ XVI Գուստավի թագավորական ընտանիքի տիկին II աստիճանի շքանշան
*Շվեդիայի թագավոր Կառլ XVI֊րդ Գուստավի 70 ամյակին նվիրված հուշամեդալ (ապրիլի 30, 2016)
*Սոկոլի շքանշանի Մեծ խաչի տիկին (Իսլանդիա, 2018)

## Ծանոթագրություններ

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Խաբեություն (ֆիլմ, 1997)

**Խաբեություն (ֆիլմ)** (), 1997 թվականի կատակերգություն, մելոդրամա։ Ֆիլմի ռեժիսորը Ստեֆան Շվարցն է, սցենարի հեղինակները՝ Ստեֆան Շվարցը և Ռիչարդ Հոլմսը։ Ֆիլմի պրեմիերան կայացել է 1997 թվականի օգոստոսի 22-ին։

## Սյուժե
Դիլանը հմայիչ ամերիկացի է, իսկ նրա ընկեր Ջեզը՝ անգլիացի տեխնիկական հանճար, բայց Դիլանն ու Ջեզը խաբեբաներ են։ Նրանք մանկատան սաներ են, ովքեր ունեին մեկ վաղեմի երազանք. նրանց հարկավոր է 1 000 000 ֆունտ ստերլինգ իրենց երազանքների տունը գնելու նպատակով։ Նրանք մտածում են, թե որտեղից կարող են գտնել այդքան գումար, բայց նաև վստահ են, որ եթե կա նպատակ, ուրեմն ցանկացած եղանակով կարելի է հասնել դրան։ Ընկերների կարծիքով փոքր խարդախությունը երկար ճանապարհ է, և եթե պետք է խաղալ, ուրեմն դա պետք է անել լուրջ։

Ջեզն ու Դիլանը չեն պատրաստվում խաբել ազնիվ աշխատողներին։ Նրանք խաղում են հարուստների ժլատության հաշվին։ «Ձայնը ճանաչող համակարգիչների» խարդախություն-վաճառքի համար տղաները վարձում են Ջորջի անունով մի ուսանողուհու և շուտով երկուսն էլ սիրահարվում են նրան։ Նրանք համոզում են աղջկան, որ իրենք գործում են Ռոբին Հուդի նման. խաբում են հարուստներին, որպեսզի որբերի համար տուն կառուցեն (մոռանալով նշել, որ այդ որբերը հենց իրենք են)։ Շուտով պարզվում է, որ աղջկան ևս գումար է պետք. նա փորձում է պահպանել տոհմական կալվածքները, որտեղ ապաստան են գտնում խնամքի կարիք ունեցող երեխաները։ Երբ Ջեզին ու Դիլանին տանում են բանտ, նրանց ճակատագիրն ու ամբողջ գումարը հայտնվում են Ջորջիի ձեռքերում։

## Դերերում
* Դեն Ֆուտտերման-Դիլան
* Ստյուարտ Տաունսենդ-Ջեզ
* Քեյթ Բեքինսեյլ-Ջորջի

## Ստեղծողներ
* Սցենարիստներ՝ Ստեֆան Շվարց, Ռիչարդ Հոլմս 
* Պրոդյուսերներ՝ Ռիչարդ Հոլմս, Գլայնիս Մյուրրեյ, Քրիս Քրեյբ, Գրեհեմ Հեմփսոն Սիլկ, Լեսլի ՄաՆիլ, Նիլ Պեպլոու 
* Օպերատոր՝ Հենրի Բրեհամ, Քեյթ Ռոբինսոն 
* Կոմպոզիտոր՝ Ստանիսլավ Սիրևիչ 
* Նկարիչներ՝ Մաքս Գոտլիբ, Սյու Ֆերգյուսոն, Ստյուարտ Միչեմ
* Մոնտաժ՝ Ալան Ստրախան

## Ծանոթագրություններ

Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Բրիտանական դրամա ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական ֆիլմեր
Կատեգորիա:Ֆիլմեր որբերի մասին
Կատեգորիա:1990-ականների բրիտանական ֆիլմեր
Աստծո ձախ ձեռքը

**Աստծո ձախ ձեռքը** (), դրամա` նկարահանված 1955 թվականին, ռեժիսորն Էդվարդ Դմիտրիկն է։ Ուիլյամ Է. Բարրետի` չորս տարի առաջ գրված վեպի էկրանավորումն է։

## Սյուժե
1947 թվականին կաթոլիկ առաքելությամբ Չինաստանի Գլխավոր գավառ է ժամանում սուրբ հայր Օ'Շին։ Տեղացիներին կրոնը չէր հետաքրքրում։ Ավելի շատ նրանք հետաքրքրված էին այդ դժվարին ժամանակներում գոյատևելու հարցով։ Ինքը` Օ'Շին, նույնպես հատուկ համակրանք չուներ իր ծառայության հանդեպ։ Ամեն ինչ փոխվում է զինվորական այրի և գեղեցկուհի բուժքույր Էնն Սքոթի հայտնվելով։

## Դերերում
* Համֆրի Բոգարտ - *Ջեյմս Դարմոդի (հայր Օ'Շի)*
*Ջին Թիրնի - *Էնն Սքոտ*
* Լի Ջեյ Կոբբ - *Մի Յան*
* Ագնես Մուրհեդ - *Բերիլ Սիգման*
* Ի Ջի Մարշալ - *բժիշկ Դեյվիդ Սիգման*
* Ջին Պորտեր - *Մերի Յին*
* Ֆիլիպ Ան - *Չժան Տենգ*

## Քննադատություններ

## Ծանոթագրություններ

## Արտաքին հղումներ
* 
* Radical Innocence: A Critical Study of the Hollywood Ten

Կատեգորիա:1950-ականների անգլերեն ֆիլմեր
Կատեգորիա:1955 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆիլմեր
Կատեգորիա:1950-ականների ամերիկյան ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1947 թվականին
Կատեգորիա:1955 դրամա ֆիլմեր
Նապաստակ (կենդանակերպի նշան)

[200px|մինի|[Նապաստակ]]
**Նապաստակ,** չինական օրացույցի տասներկու կենդանակերպի նշանների մեջ չորրորդը։ Նապաստակի տարին խորհրդանշում է երկրային մասնիկները 卯։

Վիետնամական և գուռունդների օրացույցում նապաստակին փոխարինում է կատուն։

## Տարեթվեր և հինգ տարերային նշաններ
[200px|մինի|աջից|[նապաստակի արձան]]
Այն մարդիկ, ովքեր ծնվել են հետևյալ տարեթվերին, կարող ենք ասել, որ ծնվել են «նապաստակի տարում» և կրում են հետևյալ տարերային նշանները։

## Նապաստակ կենդանակերպի համատեղելիության աղյուսակ
մինի|Փոքրիկ նապաստակների բույն

## Աստղագուշակության տարրեր

## Տես նաև
Նապաստակ

## Ծանոթագրություններ

Կատեգորիա:Համաստեղություններ
Սագեր և կարապներ

**Սագեր և կարապներ**, ռուսական ժողովրդական հեքիաթ։

## Սյուժե
Ամուսինը և կինը գնում են աշխատանքի (այլ տարբերակում՝ տոնավաճառ) և փոքրիկ որդուն թողնում են տանը։ Ավագ քույրը, ում հանձնարարել էին հետևել եղբորը («Բակից չհեռանաս, խելացի աղջիկ կլինես, մենք քեզ համար թաշկինակ կգնենք»), զբոսնում է, խաղով ընկնում և եղբորը մենակ թողնում։ Փոքրիկին տանում են սագերը և կարապները։ 
Աղջիկը վազում է նրանց հետևից և ի վերջո՝ եղբորը գտնում Բաբա Յագայի խրճիթում։

## Կերպարներ
***Եղբայր**. որոշ տարբերակներում ունի Իվաշեչկա անունը, բայց սովորաբար անուն չի նշվում։
***Քույր**. խիզախ աղջիկը չի վախենում Բաբա Յագայից և նրա սագերից, որոշ տարբերակներում անվանվում է Ալյոշկա կամ Մաշա, բայց հաճախ անունը չի նշվում։
***[[Վառարան]], [[գետակ]] և [[խնձորենի]]**. հրաշալի օգնականներ. օգնում են թաքնվել սագերից և կարապներից, բայց միայն վերադարձի ճանապարհին (աղջիկը կատարում է նրանց պահանջները):
***Սագեր և կարապներ**. Բաբա Յագայի օգնականները։

## Սյուժետային առանձնահատկություններն այլ տարբերակներում
Ալեքսանդր Աֆանասևի վերապատման մեջ քույրը չէր գտնի եղբորը, եթե նրան չօգներ իմաստուն ոզնին։ Ալեքսեյ Տոլստոյի տարբերակում աղջիկն ինքնուրույն է գտնում եղբորը։ Ալեքսանդր Աֆանասևի վերապատման մեջ գլխավոր հերոսուհին պարզապես սողոսկում է խրճիթ և տանում եղբորը, իսկ Ալեքսեյ Տոլստոյի վերամշակման մեջ աղջիկը մտնում է խրճիթ, զրուցում Բաբա Յագայի հետ։ Հերոսուհին, օգտվելով հարմար պահից, երբ կախարդը չի նկատում, փախչում է եղբոր հետ։ Ժողովրդական տարբերակում կախարդը գողանում է եղբորը՝ առանց հատուկ նպատակի (ոչ մի տեղ չի հիշատակվում տղային գողանալու և գերության մեջ պահելու պատճառը)։ Ալեքսեյ Տոլստոյի տարբերակում Բաբա Յագան երեխաներին ուտող չար կախարդ է։ Նմանատիպ հեքիաթներ են «Հենզելն ու Գրետելը», «Տասներկու եղբայր», «Իշխան Դանիլա-Գովորիլան», «Իվասիկ-Տելեսիկը» և այլն։

## Ծանոթագրություններ

## Գրականություն
* 
* 

## Արտաքին հղումներ
* Тексты сказок «Гуси-лебеди» по версии А. Н. Толстого и А. Н. Афанасьева
* Аудиоверсия сказки гуси лебеди
* Пьеса в стихах «Гуси-лебеди»

Կատեգորիա:Դիցաբանական թռչուններ
Կատեգորիա:Ռուսական բանահյուսություն
Ջեմմա Սկուլմե

**Ջեմմա Սկուլմե** (, խորհրդային շրջանի փաստաթղթերում՝ Ջեմմա Օտտովնա  Սկուլմե, ), խորհրդային և լատվիացի նկարչուհի։ Լատվիական ԽՍՀ Ժողովրդական նկարիչ (1976), ԽՍՀՄ Պետական մրցանակի դափնեկիր (1984)։

## Կենսագրություն
Ծնվել է 1925 թվականի սեպտեմբերի 20-ին Ռիգայում (Լատվիա)։ Ավարտել է Լատվիայի գեղարվեստի ակադեմիայի գեղանկարչության բաժինը, Ի. Ե. Ռեպինի անվան Լատվիայի գեղարվեստի ակադեմիայի ասպիրանտուրան (արվեստագիտության թեկնածու)։ Երկար տարիներ ղեկավարել է Լատվիայի նկարիչների միությունը։  Սկուլմեի անհատական ցուցահանդեսներ են անցկացվել Ռուսաստանում, Ավստրիայում, Գերմանիայում, Կանադայում, ԱՄՆ-ում։  Ատմոդի ակտիվ մասնակիցներից է, Ժողովրդական ճակատի առաջին դեմքերից մեկը, հետագայում ստորագրել է Ժողովրդական Կուսակցության ստեղծման մանիֆեստը։

## Ընտանիք
Ջեմման սերվել է նկարիչների տոհմից։ Նրա հայրը՝Օտո Սկուլմեն (1889-1967 թվականներ, մինչև 1961 թվականը Լատվիայի Գեղարվեստի ակադեմիայի ռեկտոր), մայրը Մարթա Լիեպինյա-Սկուլմեն (1890-1962) է։ Նկարիչներ էին նաև նրա հորեղբայրը, Ուգա (Ուգիս) Սկուլմեն և նրա որդին, Ջեմմայի զարմիկը` Յուրգիս Սկուլմեն։ Վերջինը պատկերում էր լատիշների կյանքը Սիբիրում, որը կոչվում էր «զրպարտություն խորհրդային իշխանության դեմ»։ Եվ Ջեմմա Սկուլմեի գլխավորությամբ Նկարիչների միությունը քվեարկեց նրան իր շարքերից հեռացնելու օգտին։ 90- ամյա նկարիչը հետագայում խոստովանեց, որ  «Դա պատմականորեն պայմանավորված դավաճանություն էր»։ 
   
Առաջին ամուսինը եղել է դերասան Արթուր Դիմիտրեսը (1915-1986), և այդ ամուսնությունից ծնվել է որդին Յուրիս Դիմիտրեսը (1947), որը հետագայում դարձավ նկարիչ պլակատիստ։Երկրորդ ամուսինը եղել է նկարիչ Օյարս Գուստավովիչ Աբոլսը (1922-1983), որից  ունեցել է աղջկան Մարթա Սկուլմեին (1962)։

## Պարգևներ և կոչումներ
* ԽՍՀՄ Պետական մրցանակ (1984) - «Երգ» («Հարյուր տարի առաջ», «Կայծակը ճեղքում է երկինքը», «Երգ»), «Թելեր» և «Սերունդ» եռածալ նկարի համար
* Լատվիական ԽՍՀ Ժողովրդական նկարիչ (1976)
* Լատվիական ԳԱ Պատվավոր անդամ 
* Լատվիական Գեղարվեստի ակադեմիայի պատվավոր դոկտոր    
* Երեք աստղերի շքանշան (1995)

## Ծանոթագրություններ

## Արտաքին հղումներ
* Biogrāfija un darbi 
* Intervija ar Džemmu Skulmi
* Biogrāfija un darbi
* Džemma Skulme pret varu ar brīvas mākslas garu 

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Լատիշ նկարչուհիներ
Կատեգորիա:Լատվիական ԽՍՀ Ժողովրդական նկարիչներ
Կատեգորիա:Խորհրդային նկարչուհիներ
Կատեգորիա:ԽՍՀՄ ԳԽ 11-րդ գումարման պատգամավորներ
Կատեգորիա:Ռեպինի անվան ինստիտուտի շրջանավարտներ
Կատեգորիա:Լատիշ արվեստագետներ
Կատեգորիա:Երկարակյացներ
Աթոռակ

thumb|210пкс|Աթոռակ
**Աթոռակ** (բառ․՝  «ասեղների համար կլոր բարձ»։ Ռուսերենում փոխառնաբար ), թիկնակով կամ առանց թիկնակի կահույքագործական արտադրանք՝ մեկ մարդու նստելու համար։

Աթոռակները պատրաստվում են փայտից, մետաղից, պլաստմասսայից, ֆաներից և այլ մատերիալներից։ Աթոռակի նստատեղը լինում է ինչպես կոպիտ (այդ թվում՝ երեսպատված, ինչի շնորհիվ ավելի երկարադիմացկուն են), այնպես էլ կաշվյա կամ կտորի փափուկ ծածկույթով։

## Կոնստրուկտիվ առանձնահատկություններ
Աթոռակի հիմնական դետալները ոտնակ֊հենակն ու նստատեղն են։ Աթոռակի ոտնակները միմյանց հետ կարող են կապված լինել ոտնակներով կամ փայտյա ամրակներով։

## Աթոռակի տեսակներ
մինի|Բարային աթոռակ
մինի|Աթոռակ՝ թմբուկը վրան հարմարեցնելու և նվագելու համար
* *Խոհանոցային աթոռակ* , խոհանոցում աշխատանքներ կատարելու համար նախատեսված աթոռակ։
* *Զբոսաշրջիկների համար*, ծալովի աթոռակ, որն ավելի ճկուն և փափուկ է, կարելի է տեղափոխել ծալած վիճակում։
* *Բարային աթոռ*, բարձր աթոռակներ, որոնք հենարան ունեն աստիճանների համար։
* *երաժշտական գործիք նվագելու համար*, աթոռներ, որոնք ունեն բարձրացվող նստատեղեր։
* *հատուկ նշանակության*, նախատեսված է կոնկրետ տեսակի աշխատանքների համար և ունի յուրահատուկ հատկություններ ՝ չափս, մակերևույթ և այլն։

## Հետաքրքիր փաստեր
Մոսկվայում՝ Տագանյան փողոցում, կանգնեցվել է աթոռակի հուշարձան․ 2007 թվականի ապրիլի 3-ից Արշենեևսկի եղբայրների նախկին կալվածքում տեղակայված է Կահույքի թանգարան, որի դիմաց վեր է խոյանում աթոռակի երեքմետրանոց արձանը.

## Տես նաև
* Աթոռ
* Կահույք

## Ծանոթագրություններ

## Արտաքին հղումներ
* Herman, Eleanor, *Sex with Kings*, New York: HarperCollins, 2004. 

Կատեգորիա:Կահույք
Բոլորը գիտեն

**«Բոլորը գիտեն»** (), իսպանական ֆիլմ՝ ստեղծված ռեժիսոր Ասղար Ֆարհադիի կողմից 2018 թ.։ Կինոնկարը դարձել է Կաննի 71-րդ կինոփառատոնի բացման ֆիլմը։ Գլխավոր դերերում հանդես են գալիս Խավիեր Բարդեմն ու Պենելոպա Կրուսը։

## Սյուժե
Լաուրան (Պենելոպե Կրուս), որը Բուենոս Այրեսում ապրող իսպանուհի է, վերադառնում է Մադրիդի արվարձաններում գտնվող հայրենի քաղաք իր ամուսնու (Ռիկարդո Դարին) և երեխաների հետ։ Այդ ճանապարհորդությունը մթագնում են անսպասելի իրադարձություններն ու բացահայտված գաղտնիքները։

## Դերերում
* Խավիեր Բարդեմ – *Պակո*
* Պենելոպա Կրուս – *Լաուրա*
* Ռիկարդո Դարին – *Ալեխանդրո, Լաուրայի ամուսինը*
* Բարբարա Լեննի – *Բեա, Պակոյի կինը*
* Ինմա Կուեստա – *Անա, Լաուրայի քույրը*
* Էդուարդ Ֆեռնանդես
* Խավիեր Կամարա

## Արտադրություն
«Բոլորը գիտեն» ֆիլմը ֆրանս-իսպանա-իտալական համատեղ արտադրություն է, որն ստացել է ֆինանսավորում Canal+, Eurimages, France Télévisions, Ciné+, l’ICAA, Movistar և այլ ընկերություններից։ Հիմնական նկարահանումներն սկսել են 2017 թվականի օգոստոսին և ավարտվել նույն թվականի դեկտեմբերին։ Դրանց մեծ մասն անցկացվել են Կաստիլիայի Տոռելագունա քաղաքում։

## Արձագանքներ
Ֆիլմն արժանացել է խառը արձագանքների կինոքննադատների կողմից, որոնք այն դիտել են Կաննի կինոփառատոնի ժամանակ՝ 2018 թվականի մայիսի 8-ին։ Կինոքննադատ Եգոր Մոսկովիտինը նշել է, որ Ֆարհադիի իսպանալեզու նորամուտը նման չէ նրա իրանական դրամաներին. «Ֆարհադիի հավերժական այլաբանությունը՝ բնակարանային հարցը տոտալիտար պետությունում, եվրոպական միջավայրում դրսևորվում է այլ կերպ. հերոսներին տանջում է ոչ թե համակարգը, այլ շրջապատում բոլորի մշտական խղճմտանքով մասնակցությունը»։ Կինոքննադատ Բորիս Նելեպոյի կարծիքով՝ «Ասղար Ֆարհադիին հարմար է իսպանական ֆակտուրան, և այդ վերին աստիճանի անմեղ ֆիլմն ավարտվում է իսպանական ավանդական կոպլայով»։

## Ծանոթագրություններ

## Արտաքին հղումներ
* 

Կատեգորիա:2010-ականների ֆրանսիական ֆիլմեր
Կատեգորիա:2018 Իտալիայում
Կատեգորիա:2018 ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպաներեն ֆիլմեր
Կատեգորիա:Իտալական ֆիլմեր
Կատեգորիա:Ֆրանսիական ֆիլմեր
Կատեգորիա:2010-ականների իսպաներեն ֆիլմեր
Կատեգորիա:Ասղար Ֆարհադիի ֆիլմեր
Զոլտան Շտիբեր

**Զոլտան Շտիբեր** (, ), հունգարացի ֆուտբոլիստ, գերմանական «Կայզերսլաուտերն» ֆուտբոլային ակումբի և Հունգարիայի ազգային հավաքականի կիսապաշտպանն է։

## Ակումբային կարիերա
### Անգլիա
Շիբերն իր առաջին պրոֆեսիոնալ պայմանագիրը կնքել է 2007 թ․ հունվարի 4-ին անգլիական «Աստոն Վիլլա» ակումբի հետ։ Հիմնական ակումբի կազմում հանդիպումներ չի անցկացրել։ Վարձավճարով խաղացել է «Յովիլ Թաուն» ակումբի կազմում։

### Գերմանիա
2008/09 մրցաշրջանի ավարտից հետո հայտնվեց անգլիական «Բլեքփուլ» և «Նորվիչ Սիթի» ակումբների ուշադրության կենտրոնում։ Սակայն Շիբերը որոշում կայացրեց 2.5 տարվա պայմանագիր կնքել Գերմանիայի երկրորդ լիգայում հանդես եկող «Կոբլենց» ակումբի հետ։ Նոր ակումբի կազմում իր առաջին խաղն անցկացրել է 2009 թ․ հունվարի 30-ին, երբ թիմը մրցում էր «Ռոտ֊Վայս» ակումբի հետ։

2010 թ․ մարտի 26-ին 2 տարվա պայմանագիր է կնքում «Ալեմաննիա» ակումբի հետ։

2011 թ․ մարտի 22-ին պայմանագիր է կնքում «Մայնց 05» ակումբի հետ։

2012 թ․ հունիսի 21-ին պայմանագիր է կնքում «Գրոյտեր» ակումբի հետ, որն իրավունք էր ստացել խաղալու Բունդեսլիգայում։

2014 թ․ մայիսի 26-ին տեղափոխվում է «Համբուրգ»։

2016 թ․ հունվարի 18-ին վարձավճարով տեղափոխվում է «Նյուրնբերգ»։

### Գոլերը ազգային հավաքականի կազմում
*2016 թ. մարտի 26-ի տվյալներով*

## Ծանոթագրություններ

## Արտաքին հղումներ
* Շտիբերը transfermarkt.com կայքում
* Շտիբերը fussballdaten.de կայքում

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աստոն Վիլլայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հավրի ֆուտբոլիստներ
Կատեգորիա:Հունգարացի ֆուտբոլիստներ
Կատեգորիա:Հունգարիայի հավաքականի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Dum spiro spero

thumb|250px|Սարավակի իշխանության պաշտոնական գերբ (1846—1946), որի վրա գրված է այս արտահայտությունը
**Dum spíro, spéro** (*քանի դեռ շնչում եմ, հուսով եմ*), լատիներեն արտահայտություն, որը համարժեք է հայերենի «հույսը վերջինն է մեռնում» արտահայտությանը։ Այս արտահայտությունը տարբեր մեկնաբանություններով հանդիպում է բազմաթիվ հին հեղինակների մոտ։ Օրինակ՝ Մարկոս Տուլիոս Ցիցերոնի «Նամակներ Ատտիկային» աշխատությունում (IX, 10, 3)․
*«Aegróto, dum ánima est, spés esse dícitur»<br />
(«Քանի դեռ հիվանդը շնչում է, նշանակում է հույս կա»։)*

left|thumb|200px|Հարավային Կարոլինայի մեծ կինքը
Լուցիուս Աննեուս Սենեկայի մոտ «Բարոյական նամակներ Լյուսիլին» աշխատությունում (70, 6)․
*«Կարևոր չէ, թե դու շուտ կմահանես, թե՝ ուշ։ Լավ ապրելը նշանակում է խուսափել վատ ապրելուց։ Իմ կարծիքով, միայն կանացի թուլության մասին է խոսում այն հռոդոսցու բառերը, որին երբ բռնակալի հրամանով նետել էին փոսը և կերակրում էին ինչպես մի գազանի, պատասխանեց սննդից հրավարժվելու մասին խորհրդին․<br />

«Քանի դեռ մարդն ապրում է, նա պետք է հույս ունենա ամեն ինչի համար»։<br />
(„Omnia homini, dum vivit, speranda sunt“)*


Այս արտահայտությունը գրված է նաև ԱՄՆ Հարավային Կարոլինայի կնիքի վրա և համարվում է նահանգի պաշտոնական կարգախոսը։

Այս արտահայտության փոփոխված տարբերակը համարվում է նաև Վիկտոր Պելևինի «Любовь к трём цукербринам» վեպի Սպերո հրեշտակի կարգախոսը։

## Ծանոթագրություններ

## Գրականություն
* 

## Արտաքին հղումներ
* Александр Ржавин. DUM SPIRO SPERO. Сверхсекретный спецназ ГРУ: водолазы-разведчики Специальной разведки ВМФ. 

Կատեգորիա:Լատիներեն բառեր և արտահայտություններ
Վենետիկի հանձնաժողով

**Վենետիկի հանձնաժողով** Եվրոպայի Խորհրդի խորհրդատվական մարմին, որը կազմված է սահմանադրական իրավունքի ոլորտում անկախ փորձագետներից։ Այն ստեղծվել է 1990 թվականին, Բեռլինի պատի փլուզումից հետո, երբ խիստ կարիք կար օգնելու Կենտրոնական և Արևելյան Եվրոպայի երկրներին սահմանադրական բարեփոխումների մեջ։ Հանձնաժողովի պաշտոնական անվանումն է **Իրավունքի միջոցով ժողովրդավարության Եվրոպական հանձնաժողով**, բայց քանի որ հանձնաժողովի հանդիպումները տեղի են ունենում Իտալիայի Վենետիկ քաղաքում, որտեղ նստաշրջանները գումարվում են տարեկան չորս անգամ, այն անգամ հաճախ անվանում են Վենետիկի հանձնաժողով։

## Անդամ երկրներ
thumb|300px|

Սկսելով 18 անդամ երկրից, շուտով Եվրոպայի Խորհրդի բոլոր երկրները միացան Վենետիկի հանձնաժողովին և 2002 թվականից ոչ եվրոպական երկրներ նույնպես կարող են դառնալ հանձնաժողովի անդամ։ 2014 թվականի հուլիսի 13-ի դրությամբ հանձնաժողովն ուներ 60 անդամ երկիր, որից 47 Եվրոխորհրդի անդամ երկրներ և 13 այլ երկրներ։ Բելառուսը կապված անդամ է և կան հինգ դիտորդներ։ Պաղեստինյան ազգային վարչությունը և Հարավաֆրիկյան Հանրապետությունն ունեն հատուկ համագործակցության կարգավիճակ, որը նման է դիտորդի կարգավիճակին։ ԵՄ-ի, ԵԱՀԿ-ի և ՍԻՄԱ-ի (Սահմանադրական իրավունքի միջազգային ասոցացիա / ) ներկայացուցիչները մասնակցում են հանձնաժողովի հերթական նստաշրջաններին։

## Անդամ են
Անդամներն են ավագ գիտական աստիճանով անձինք, հատկապես սահմանադրական կամ միջազգային իրավունքի ոլորտում, սահմանադրական դատարանների դատավորները կամ խորհրդարանների անդամները։ Ներկա և նախկին անդամների մեջ եղել են անվանի գիտնականներ և դատավորներ։

## Նախագահ
Հանձնաժողովի ներկայիս նախագահն է նախկին գլխավոր քարտուղար Ջաննի Բուքիքիոն իսկ նրա նախորդ Ժան Էրիկ Հելգեսենը, ով Օսլոյի համալսարանի պրոֆեսոր է, ընտրվել է փոխնախագահ։

Վենետիկի հանձնաժողովի հիմնական գործառույթն է սահմանադրությունների նախագծերի և դրանց փոփոխությունների մասին կարծիք հայտնելը, սակայն հանձնաժողովը նաև ուշադրություն է դարձնում սահմանադրական օրենքների վրա, ինչպիսիք են ընտրական կամ փոքրամասնությունների մասին օրենքները։

Կարծիքի համար դիմում են անդամ երկրները, Եվրախորհրդի մարմինները, Եվրոպական կամ միջազգային կազմակերպությունները, կամ հանձնաժողովի աշխատանքներին մասնակից մարմինները։ Հանձնաժողովի կարծիքները որոշիչ չեն, սակայն գրեթե միշտ հաշվի են առնվում անդամ երկրների կողմից։

## Ծանոթագրություններ

## Արտաքին հղումներ
* http://www.venice.coe.int
* http://www.codices.coe.int

Կատեգորիա:1990 հիմնադրումներ Եվրոպայում
Կատեգորիա:Եվրոպայի խորհուրդ
Կատեգորիա:Սահմանադրական իրավունք
Յասին Մերյա

**Յասին Մերյա** (, ), թունիսցի ֆուտբոլիստ, «Սֆակսեն» ակումբի և Թունիսի ազգային հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
thumb|left|210px|Մերյան Թունիսի հավաքականի կազմում
Մերյան իր կարիերան սկսել է «Մետլաուի» ակումբում։ 2013 թվականի դեկտեմբերի 29-ին «Համամ Լիֆի» դեմ խաղում, նա կատարել է իր նորամուտը Թունիսի առաջնությունում։ 2015 թվականի սկզբում Մերյան տեղափոխվել է «Սֆակսեն» ակումբ։ Փետրվարի 18-ին «Ջերբայի» դեմ խաղում, նա կատարել է իր նորամուտը նոր թիմի կազմում։ Փետրվարի 28-ին «Լա Մարսա» ակումբի դեմ խաղում, նա խփել է իր առաջին գոլը «Սֆակսենի» կազմում։

## Միջազգային կարիերա
2015 թվականին Մերյան Թունիսի օլիմպիական հավաքականի կազմում մասնակցել է Աֆրիկայի գավաթի մինչև 23 տարեկանների խաղարկությանը Սենեգալում։ Մրցաշարում նա խաղացել է Զամբիայի, Սենեգալի և Հարավաֆրիկյան Հանրապետության հավաքականների դեմ։

2015 թվականի հունիսի 13-ին Մարոկկոյի հավաքականի դեմ խաղում Մերյան կատարել է իր նորամուտը Թունիսի հավաքականում։ 2017 թվականի սեպտեմբերի 1-ին 2018 թվականի աշխարհի առաջնության որակավորման փուլի՝ Կոնգոյի Դեմոկրատական Հանրապետության հավաքականի դեմ խաղում նա խփել է իր առաջին գոլը ազգային հավաքականի կազմում։

2018 թվականին Մերյան մասնակցել է Ռուսաստանում կայացած աշխարհի առաջնությանը։ Մրցաշարում նա խաղացել է ընդդեմ Անգլիայի, Բելգիայի և Պանամայի հավաքականների։

### Գոլերը Թունիսի հավաքականում

## Ծանոթագրություններ

## Արտաքին հղումներ
* 
* Ֆուտբոլիստի էջը sports.ru կայքում
 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Թունիսի հավաքականի ֆուտբոլիստներ
Կատեգորիա:Թունիսցի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Օլիմպիակոս Պիրեյոսի ֆուտբոլիստներ
Կացին (մուլտֆիլմ)

**«Կացին»** (), 1994 թվականի նկարված մուլտֆիլմ՝ ստեղծված «Հայֆիլմ» կինոստուդիայում Հովհաննես Թումանյանի «Կացին ախպեր» հեքիաթի մոտիվներով։ Ռեժիսորը և սցենարի հեղինակը Ռոբերտ Սահակյանցն է։

## Սյուժե
Մի գյուղում ապրում էին մարդիկ, որոնք չգիտեին կացնի գոյության մասին, այդ պատճառով էլ ցուրտ ձմռանը տաքանում էին ցախով՝ ջարդելով այն ձեռքերով, քարերով և այլ միջոցներով։ Անցնող փայտահայտը նրանց է նվիրում իր կացինը։ Բայց սկսնակ փայտահայտները չէին կարողանում օգտագործել փայտահայտի գործիքը և սկսում են սպանել կամ խեղանդամ դարձնել միմյանց։ Գյուղական ժողովը որոշում է չար գործիքը նետել կրակի մեջ։ Կացնի կոթը այրվում է, սակայն երկաթե մասը մնում է ու ավելի շատ վնաս է տալիս մարդկանց։ Եվ նույնիսկ երբ նրան գցում են բանտ, նա էլի չի հանգստանում, և այրված խոտից վառվում է բանտը, ու հրդեհը տարածվում է ամբողջ գյուղում։ Գյուղացիներն սկսում են ուրախանալ հրդեհի տաքությունից։

## Ստեղծողներ
* * Սցենարի հեղինակ * - *[[Ռոբերտ Սահակյանց]]
* * Ռեժիսոր * - *Ռոբերտ Սահակյանց
* * Բեմադրող նկարիչ * - Ռոբերտ Սահակյանց
* * Նկարիչ-մուլտիպլիկատոր * - *[[Վլադիմիր Մայիլյան]]*
* * Նկարիչներ * - *Մ. Գազազյան, Մ. Գալստյան, Ս. Գալստյան, Մ. Դեպոյան, Դ. Մախուլյան, Զ. Նազարյան, Լ. Հովսեփյան, Դ. Սահակյանց, Ա. Թումանյան*
* * Օպերատոր * - *[[Ալիսա Կյուրդիան]]
* * Կոմպոզիտոր * - *Ռոբերտ Ամիրխանյան
* * Հնչյունային օպերատոր * - *[[Կարեն Կուրդիյան]]
* * Պրոդյուսերներ * - *Յուրի Մարգարյան, Արկադի Մինասով, Իգոր Շահնազարով

## Ծանցանկ

Կատեգորիա:Հայկական մուլտֆիլմեր
Կատեգորիա:Ռոբերտ Սահակյանցի մուլտֆիլմեր
Կատեգորիա:1994 մուլտֆիլմեր
Կատեգորիա:«Հայֆիլմ» ստուդիայի մուլտֆիլմեր
Կատեգորիա:Ֆիլմերի երաժշտություն ըստ Ռոբերտ Ամիրխանյանի
Չորս մետաղադրամ

**Չորս մետաղադրամ** (), խորհրդային տիկնիկային մուլտֆիլմ՝ ստեղծված ռեժիսոր Գրիգորի Լոմիձեի կողմից 1955 թվականին «Սոյուզմուլտֆիլմ» ստուդիայում։ Պատմում է ժլատության նկատմամբ արդարության տարած հաղթանակի մասին։

## Սյուժե
Պապիկ Ահմեդն իր անունը կրող թոռան, Գավ-Գավ շան և անանուն ավանակի հետ գնում է շուկա, որպեսզի գնի բրինձ և քիշմիշ փլավի համար։ Նա ունի չորս մետաղադրամ, սակայն դրանցից երեքը վերցնում են պահակը (կամուրջն անցնելու համար), հարուստը (նրա համար, որ ավանակը կերել է տերև իր այգուց) և երկու պահակները (շուկա մտնելու համար)։ Շուկայում պապն իր թոռան հետ շարոնակում են ստորացումներ կրել արևտրականներից, բայց ի վերջո նրանց համբերությունը սպառվում է։ Ծերունին ձևացնում է, թե ինքը հրաշագործ է և սպառնում է հարուտներից մեկին դարձնել ավանակ։ Վերջինս փորձում է փրկվել՝ ծերունուն առաջարկելով մեծ գումար, սակայն ծերունին ասում է, որ ուրիշի փողերն իրեն պետք չեն և վերցնում է իր չորս մետաղադրամնները։ Մնացած գումարը ծերունին նետում է գետին, և հարուստներն սկսում են կռվել դրանց համար։ Վրեժ լուծելով հարուստներից և չորս մետաղադրամներով գնելով իրենց անրաժեշտ ապրանքները՝ հերոսները վերադառնում են տուն։

## Դերերը հնչունավորել են
* Գեորգի Վիցին, Յուրի Խրժանովսկի

## Հետաքրքիր փաստեր
* Հետագայում Արևելքի թեմային Լոմիձեն վերադարձել է «Ալի Բաբան և քառասուն ավազակները» մուլտֆիլմում (1959)։

## Նշումներ

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:1955 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Ճստիկ Ռու

**Ճստիկ Ռու** (), կենգուրուի ձագ, Ալան Ալեքսանդր Միլնի՝ խաղալիք արջուկ Վինի Թուխին նվիրված գրքերի հերոս։ Ռուն ու նրա մայրը՝ Կենգան, կենդանիների միակ զույգն են, որ պատկանում են նույն տեսակին. նրանց արյունակցական մոտ կապն ընդգծված է նաև նրանց անունների ներդաշնակությամբ։

## Սյուժե
Ճստիկ Ռուն մասնակցում է Վինի Թուխի ու նրա ընկերների՝ փոքրիկ խոզուկ Դնչիկի, խաղալիք ավանակ Իա-Իայի, Բուի, Ճագարի ու Քրիստոֆեր Ռոբինի արկածներին։

Ճստիկ Ռուն հայտնվում է «*Որտեղ անտառում հայտնվում են Կենգուն եւ Ճստիկ Ռուն, իսկ Դնչիկը լոգանք է ընդունում*» գլխում։ Այդ գլխի տեքստում Ռուն նկարագրվում է որպես գրքի ամենափոքր հերոսը (այդ մասին ասում է Ճագարը)։ Նկարազարդողների մեծ մասը Ճստիկ Ռուին պատկերում են Դնչիկից մի քիչ փոքր։ Գլուխներից մեկում Դնչիկը Ռուի փոխարեն տեղավորվում է Կենգուի պարկում, և վերջինս չի նկատում փոխարինումը։

## Ծագում
«Վինի Թուխի» կերպարների մեծ մասի նման Ճստիկ Ռուն ստեղծվել է Քրիստոֆեր Ռոբինի խաղալիքներից մեկի նմանությամբ, սակայն ի տարբերություն հեքիաթի մյուս հերոսների, Ճստիկ Ռուի նախատիպ հանդիսացած խաղալիքը կորել է 1930-ական թվականներին։

## Հոգեբանական վերլուծություն
Ռուի հանդեպ իր մայրական հոգատարության դրսևորման հարցում Կենդուն հաճախ շատ հեռուն է գնում՝ դառնալով գրքի միակ հերոսը, որ պատիժներ է կիրառում. նա լողացնում է Ռուին սառը ջրով՝ զգուշացնելով, որ չմնա «փոքրիկ ու թույլ», ինչպես Դնչիկը, նրա բերանը լվանում է օճառով և տալիս զզվելի դեղ։

2000 թվականին Դալհաուզի համալսարանից մի շարք մանկաբույժների կողմից Գալիֆաքսում (Նոր Շոտլանդիա) Կանադայի բժշկական ասոցիացիայի ամսագրում հրատարակել են Ճստիկ Ռուի հումորային հոգեբանական հետազոտությունը, ինչի մասին հայտնել են Ռեյտեր գործակալությունն ու «Аргументы и факты» թերթը։ Նրանք, որպես հիմք ընդունելով Ճստիկ Ռուի դաստիարակումը ոչ լիարժեք ընտանիքում և նրա ավագ ընկերոջ՝ Վագրի հնարավոր վատ ազդեցությունը, գրում են.

Մենք կանխագուշակում ենք, որ երբևէ կտեսնենք մանկահասակ հանցագործ Ռուին, որը ուշ երեկոյան թափառում է անտառի վերին մասի փողոցներում, որոնց գետինը ծածկված է ածիկի հյութի ջարդված շշերով ու տատասկափշով ծխախոտի մնացորդներով։

«Նյու Յորք Թայմսը» նշել է, որ Ռուի հոր ճակատագրի հարցը պատկանում է այն հարցերի թվին, ինչպիսին է «Որտե՞ղ է Թուխի տաբատը» հարցը

Վադիմ Ռուդնևն իր «Վինի Թուխն ու առօրյա լեզվի փիլիսոփայությունը» (, ISBN 5-7784-0109-4) գրքում նշում է Ռուի ու Վագրի սեռական-ֆրեյդիստական ենթատեքստը ենթատեքստը։

## Ծանոթագրություններ

## Գրականություն
* 

Կատեգորիա:Գրական հերոսներ
Կատեգորիա:Մանկական գրականության կերպարներ
Կատեգորիա:Վինի Թուխ
Շանհայի գետտո

մինի|Հուշարձան Շանհայում
**Շանհայի գետտո**, վայր Ճապոնիայի կողմից օկուպացված Շանհայի Հունկոու շրջանում, որտեղ, նախքան Երկրորդ համաշխարհային պատերազմը և դրա ընթացքում, տեղավորվել են մոտավորապես 20 հազար հրեա փախստականներ՝ նացիստական Գերմանիայից, Ավստրիայից, Չեխոսլովակիայից, Հունգարիայից, Ռումինիայից, Լեհաստանից ու Լիտվայից։ Պաշտոնապես կոչվել է «Քաղաքացիություն չունեցող անձանց հատկացված շրջան» ()։

## Պատմություն
Երրորդ ռայխում գերմանացիների կողմից հրեաների հալածանքները 1930-ական թվականներին նրանց ստիպել են արտագաղթել։ Սակայն տեղափոխվելու հնարավորությունները քիչ էին, քանի որ մյուս երկրները հրաժարվում էին ընդունել փախստականներին։ Այդ ժամանակ Նանկինի պայմանագրի հիման վրա եվրոպացիները կարող էին գնալ Շանհայ և բնակություն հաստատել այնտեղ՝ առանց վիզա ստանալու։ 20-25 հազար հրեաներ օգտվել են այդ հնարավորությունից, մինչև 1941 թվականի վերջը։

1942 թվականի նոյեմբերի 15-ին ճապոնական ռազմական հրամանատարությունը, Գերմանիայի ճնշմամբ, որոշում է ընդունել՝ ստեղծելու հրեական գետտո։ 1943 թվականի փետրվարի 18-ին ճապոնական իշխանությունները հայտարարել են, որ 1937 թվականից հետո Շանհայ ժամանած օտարերկրացիները պետք է ապրեն «քաղաքացիություն չունեցող անձանց հատկացված շրջանում», և նրանք պարտավոր են այդտեղ տեղափոխվել մինչև մայիսի 15-ը։

Փախստականներին հատկացվել է քաղաքի ամենաաղքատ ու գերբնակեցված թաղամասը։ Տեղացի հրեաներն ու ամերիկյան հրեական բարեգործական կազմակերպություններն օգնել են նրանց բնակարան, սնունդ և հագուստ ձեռք բերելու հարցում։ Ճապոնական իշխանություններն աստիճանաբար ուժեղացրել են սահմանափակումները փախստականների համար, սակայն գետտոն չի շրջապատվել պարսպով, և այնտեղ ապրող չինացիները չեն տեղափոխվել։

2002 թվականին գետտոյի մասին նկարահանվել է «Շանհայի գետտո» () վավերագրական ֆիլմը։

## Շանհայի գետտոյում ապրած հայտնի անձինք
* Աարոն Ավշալոմով — կոմպոզիտոր 
* Միխայել Բլյումենտալ – Բեռլինի հրեական թանգարանի տնօրեն, հետագայում դարձել է ԱՄՆ ֆինանսների նախարար
* Մորիս Աբրահամ Քոեն — զինվորական գործիչ, արկածախնդիր
* Իլզե Կուսե – ապագայում դարձել է հայտնի բուդիստ-ուսուցչուհի

## Ծանոթագրություններ

## Գրականություն
* Ernest G. Heppner, Shanghai Refuge: A Memoir of the World War II Jewish Ghetto (Lincoln, NE: University of Nebraska, 1993

## Արտաքին հղումներ
* 
* 
* 
* 

Կատեգորիա:Հոլոքոստը Չինաստանում
Ինը օր և ամբողջ կյանքում

**«Ինը օր և ամբողջ կյանքում»** (), խորհրդային վավերագրական ֆիլմ՝ ստեղծված ռեժիսոր Յուրի Զանինի կողմից։

## Սյուժե
Ֆիլմը պատմում է Լյուբով Սերգեևնա Սոբոլևայի հերոսական ճակատագրի մասին։ Նա երազում էր բալետի մասին, սակայն դրա փոխարեն դարձել է բժիշկ և իր ամբողջ կյանքը նվիրել տարբեր երկրներում ժանտախտի դեմ պայքարելուն։ Այդ հիվանդության դեմ նրա վերջին պայքարներից մեկը եղել է Մոնղոլիայում 1945 թվականի օգոստոսին։ Այդ ժամանակ Սոբոլևան խորհրդային հակաժանտախտային ջոկատի ղեկավարն էր Ձապխին քաղաքում։ Վտանգի ենթարկելով իր կյանքը՝ նա ինը օր միայակ պայքարել է սարսափելի հիվանդության դեմ՝ փրկելով մոնղոլ փոքրիկ տղային։

Մոնղոլիայում կատարած իր հակահամաճարակային աշխատանքի համար Սոբոլևան պարգևատրվել է մոնղոլական շքանշաններով՝ Բևեռային աստղի և Սուխե Բատորի շքանշաններով։

## Նկարահանող անձնակազմ
* Բեմադրող ռեժիսոր՝ Յուրի Զանին
* Սցենարիստ՝ Բորիս Դոբրոդեև
* Դերասաններ՝ Նինա Ուրգանտ և Օլեգ Բասիլաշվիլի – կարդում են տեքստը, հնչյունավորում
* Օպերատորներ՝ Յուրի Լեբեդև և Սերգեյ Իվանյուխին
* Կոմպոզիտոր՝ Շանդոր Կալոշ

## Մրցանակներ
Ֆիլմն արժանացել է Կինոմամուլի միջազգային ֆեդերացիայի մրցանակի և մեծ ժյուրիի երկրորդ մրցանակի (2000 գերմանական մարկ) Կարճամետրաժ կինոյի 26-րդ միջազգային կինոփառատոնում Օբերհաուզենում (1979), «Ոսկե վիշապ» հատուկ մրցանակի Կրակովի 17-րդ կինոփառատոնում (1980), Կինոակումբների միջազգային ֆեդերացիայի ու Խաղաղության պահպանման ֆիննական կոմիտեի մրցանակի և Տամպերեի կինոփառատոնի պատվավոր դիպլոմի (1981)։

## Ծանոթագրություններ

## Գրականություն
* 
* 
* 

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային վավերագրական ֆիլմեր
Բասբիի փոքրիկներ

thumb|370px|right|«Բասբիի փոքրիկները» օդային աղետից առաջ վերջին խաղին

**Բասբիի փոքրիկներ** (), «Մանչեսթեր Յունայթեդի» անգլիական ֆուտբոլային ակումբի ֆուտբոլիստների խմբի մականունը, ովքեր նախ մարզվել են երիտասարդական հավաքականի մարզիչ Ջիմի Մերֆիի, իսկ հետագայում` «Մանչեսթեր Յունայթեդի» գլխավոր մարզիչ Մեթ Բասբիի ղեկավարությամբ։

## Պատմություն
«Բասբիի փոքրիկները» հայտնի են դարձել ոչ միայն իրենց երիտասարդ տարիքի և տաղանդի շնորհիվ, այլ նաև այն պատճառով, որ նրանք բոլորը եղել են «Մանչեսթեր Յունայթեդ»-ի սաները։ Սա նշանակում է, որ նրանք չեն գնվել այլ ակումբներից (ինչն ընդունված պրակտիկա է ինչպես այժմ, այնպես էլ նախկինում)։ Տերմինը, որը ենթադրաբար ստեղծվել է «Manchester United Evening News» թերթի լրագրող Ֆրենկ Նիկլինի կողմից, սովորաբար օգտագործվում է` բնորոշելու այն ֆուտբոլիստներին, ովքեր հաղթել են 1955/56 և 1956/57 խաղաշրջանների Անգլիայի առաջնությունը։ Այս ֆուտբոլիստների միջին տարիքը եղել է 21-22 տարեկան։ Ութ «Բասբիի փոքրիկներ» մահացել են 1958 թվականի մյունխենյան օդային աղետի ժամանակ։ Նրանց մեջ էր նաև Դունկան Էդվարդսը, որը համարվում էր «Յունայթեդի» այդ կազմի ամենահեռանկարային ֆուտբոլիստը։ «Բասբիի փոքրիկներից» կարիերան վերջինն ավարտել է Բոբի Չարլտոնը՝ 1975 թվականին։

## Կազմ
* Բիլ Ֆոուլկս-կենտրոնական պաշտպան
* Մարկ Ջոնս-հենակետային կիսապաշտպան
* Ջեկի Բլանչֆլաուեր-կենտրոնական կիսապաշտպան
* Ալբերտ Սկենլոն-եզրային կիսապաշտպան
* Էդի Կոլման-եզրային կիսապաշտպան
* Լիամ Ուիլան-եզրային կիսապաշտպան
* Բոբի Չարլտոն-կիսապաշտպան
* Դունկան Էդվարդս-կիսապաշտպան
* Դեվիդ Պեգ-եզրային կիսապաշտպան
* Դենիս Վայոլետ-հարձակվող
* Թոմի Թեյլոր-հարձակվող
* Էդի Լյուիս-հարձակվող

## Ծանոթագրություններ

## Արտաքին հղումներ
* Բասբիի փոքրիկների հիշատակի կայք 

Կատեգորիա:Մանչեսթեր Յունայթեդ
Կատեգորիա:Ֆուտբոլի պատմություն
Ռուսլան Մալինովսկի

**Ռուսլան Վլադիմիրի Մալինովսկի** (, ), ուկրաինացի ֆուտբոլիստ, «Գենկ» ֆուտբոլային ակումբի և Ուկրաինայի ազգային հավաքականի կիսապաշտպան։ 2014 թվականին ճանաչվել է Ուկրաինայի U-21 կատեգորիայի լավագույն ֆուտբոլիստ։

## Կենսագրություն
Եղել է Ժիտոմիրի «Պոլեսյա» և Շախտյորի «Դոնեցկ» ֆուտբոլային ակումբների սան, որոնց կազմում խաղացել է Ուկրաինայի ֆուտբոլի մանկապատանեկան լիգայում։ 2011 թվականի ապրիլի 9-ին սկսել է իր կարիերան «Շախտյոր -3» ֆարմ ակումբում։

2012 թվականի օգոստոսի 31-ին վարձավճարի հիմունքներով տեղափոխվել է «Սևաստոպոլ» ֆուտբոլային ակումբ[»]: 2013/14 մրցաշրջանի ձմռանը վարձավճարով տեղափոխվել է Լուգանսկի «Զարյա» ակումբ։

2016 թվականի հունվարի 1-ին հայտնի է դարձել, որ Ռուսլանը վարձավճարի հիմունքներով մինչև մրցաշրջանի ավարտ տեղափոխվել է բելգիական «Գենկ», որի ղեկավարությունը նաև քննարկում է ֆուտբոլիստի հետ ապագայում ավելի երկար պայմանագիր կնքելու հնարավորությունը։

2017 թվականի մայիսի 30-ը հայտնի է դարձել, որ Ռուսլանը 4 տարի ժամկետով լիարժեք պայմանագիր է ստորագրել է «Գենկի» հետ։

## Ելույթներ հավաքականում
Խաղացել է Ուկրաինայի մինչև 19 տարեկանների երիտասարդական հավաքականում։ 2013 թվականից սկսել է պարբերաբար հանդես գալ Ուկրանայի երիտասարդական հավաքականում։

2015 թվականի մարտի 31-ին իր դեբյուտն է նշել Ուկրաինայի ազգային հավաքականի կազմում` փոխարինման դուրս գալով Լատվիայի ազգային հավաքականի հետ ընկերական խաղում։

Հավաքականի կազմում ընդհանուր առմամբ մասնակցել է 16 խաղի, խփել է 2 գնդակ։

## Ծանոթագրություններ

## Արտաքին հղումներ
* Վիճակագրությունը allplayers.in.ua էջում
* Էջը Ուկրաինայի պրեմիեր լիգայի պաշտոնական կայքում

Կատեգորիա:Գենկի ֆուտբոլիստներ
Կատեգորիա:Զարյա Լուգանսկի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Ջենոայի ֆուտբոլիստներ